കെ എല് രാഹുല് കൊടുങ്കാറ്റായി: ചെന്നൈ സൂപ്പര് കിങ്സിനെതിരെ പഞ്ചാബിന് ആറ് വിക്കറ്റ് വിജയം ദുബായ്: ഓപ്പണര് കെ എല് രാഹുല് ആഞ്ഞടിച്ച മത്സരത്തില് ഐപിഎല്ലില് ചെന്നൈ സൂപ്പര് കിങ്സിനെതിരെ പഞ്ചാബിന് ആറ് വിക്കറ്റ് വിജയം. നിലവിലെ ഐപിഎല് സീസണിലെ ഏറ്റവും മികച്ച ബാറ്റിങ്ങാണ് പഞ്ചാബ് ക്യാപ്റ്റന് രാഹുല് പുറത്തെടുത്തത്. 42 പന്തില് നിന്ന് 98 റണെടുത്ത രാഹുല് എട്ട് സിക്സും ഏഴ് ബൗണ്ടറിയും നേടി. ആദ്യം ബാറ്റ് ചെയ്ത ചെന്നൈ സൂപ്പര് കിങ്സ് ആറ് വവിക്കറ്റ് നഷ്ടത്തില് 134 റണ്സ് എടുത്തു. ഫാഫ് ഡൂപ്ലിസിസ് 76 റണ്സ് എടുത്തു. പിന്നീട് വന്ന ചെന്നൈയുടെ താരങ്ങള് തിളങ്ങാതിരുന്നതിനാല് വലിയ സ്കോര് പടുത്തുയര്ത്താന് കഴിഞ്ഞില്ല. ക്യാപ്റ്റന് മഹേന്ദ്രസിങ് ധോാണി 12 റണ്സ് എടുത്തു. മറുപടി ബാറ്റിങ്ങിനിറങ്ങിയ പഞ്ചാബിനെ രാഹുല് ഒറ്റയ്ക്ക് മുന്നോട്ട് കൊണ്ടു പോകുകയായിരുന്നു. പുറത്താകാതെ നിന്ന രാഹുല് 42 പന്തുകള് ബാക്കി നില്ക്കെ ടീമിനെ വിജയത്തിലേക്ക് നയിച്ചു. പരാജയപ്പെട്ടെങ്കിലും ചെന്നൈ 20 പോയിന്റുമായി പട്ടികയില് രണ്ടാം സ്ഥാനത്തുണ്ട്. അവസാനം മത്സരം വിജയിച്ച പഞ്ചാബ് പ്ലേഓഫ് കാണാതെ പുറത്തായി.